# Il-Ġurnal Uffiċjali C 149A/27 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 149A |
| | |
| Edizzjoni bil-Malti | Informazzjoni u Avviżi | Volum 6427 ta' April 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 149A

Edizzjoni bil-Malti

Informazzjoni u Avviżi

Volum 6427 ta' April 2021

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2021/C 149 A/01 | Direttorat Ġenerali għall-Baġit — Pubblikazzjoni ta’ post vakanti għall-kariga ta’ Konsulent Prinċipali (grad AD 14) (Artikolu 29(2) tar-Regolamenti tal-Persunal) COM/2021/10403 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2021/C 149 A/01

Direttorat Ġenerali għall-Baġit — Pubblikazzjoni ta’ post vakanti għall-kariga ta’ Konsulent Prinċipali (grad AD 14) (Artikolu 29(2) tar-Regolamenti tal-Persunal) COM/2021/10403

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 27.4.2021 | MT | Il-Ġurnal Uffiċjali tal-Unjoni Ewropea | CA 149/1 |
| --- | --- | --- | --- |

27.4.2021

MT

Il-Ġurnal Uffiċjali tal-Unjoni Ewropea

CA 149/1

---

Direttorat Ġenerali għall-Baġit

Pubblikazzjoni ta’ post vakanti għall-kariga ta’ Konsulent Prinċipali (grad AD 14)

(Artikolu 29(2) tar-Regolamenti tal-Persunal)

COM/2021/10403

(2021/C 149 A/01)

Min aħna

Id-Direttorat Ġenerali għall-Baġit (DG BUDG) huwa magħmul minn madwar 530 membru tal-persunal u huwa maqsum f’sitt direttorati, li ħamsa minnhom qegħdin Brussell u wieħed minnhom għandu nies jaħdmu fi Brussell kif ukoll fil-Lussemburgu.

Id-DĠ BUDG huwa s-servizz ċentrali tal-Kummissjoni responsabbli għat-tħejjija u l-implimentazzjoni tal-baġit tal-UE tul iċ-ċikli annwali u pluriennali, u jiżgura li l-baġit jiġi eżegwit b’mod effettiv f’konformità sħiħa mar-Regolament Finanzjarju. Id-DĠ BUDG huwa responsabbli wkoll għall-qafas legali applikabbli għall-implimentazzjoni tal-baġit tal-UE mill-istituzzjonijiet, l-aġenziji u l-Istati Membri differenti, u għandu rwol ewlieni fil-promozzjoni ta’ ġestjoni finanzjarja tajba u kultura ta’ prestazzjoni b’saħħitha. F’dan il-kuntest, id-DĠ BUDG għandu l-għan li jiżgura li l-baġit tal-UE jagħti riżultati konkreti u valur miżjud fil-politiki kollha tal-UE. B’mod aktar ġenerali, ir-responsabbiltajiet u l-prijoritajiet politiċi tad-DĠ BUDG huma ggwidati mit-Trattat u ddefiniti ulterjorment abbażi tal-linji gwida politiċi tal-President von der Leyen stabbiliti għall-Kummissjoni 2019–2024.

Fir-rigward tal-post vakanti li għandu jimtela, id-DĠ BUDG għandu rwol ewlieni fil-finanzjament tal-appoġġ baġitarju tal-Unjoni għall-pjan ta’ rkupru tal-Unjoni fil-kuntest tal-kriżi tal-COVID-19 permezz ta’ operazzjonijiet ta’ teħid u għoti b’self, b’mod partikolari taħt Next Generation EU fejn l-UE se tiġbor sa EUR 800 biljun mis-swieq kapitali biex tiffinanzja politiki differenti tal-UE biex tassisti l-fażi ta’ tiswija u rkupru. Iż-żieda fl-iskala, fil-kumplessità u fl-importanza politika tal-attivitajiet ta’ self tad-DĠ BUDG (l-operazzjonijiet finanzjarji huma usa’ u jinkludu attivitajiet ta’ ġestjoni tal-assi) wasslet lill-Kummissjoni biex tistabbilixxi strateġija ġdida ta’ finanzjament diversifikata u ppuljata li tippermetti lill-UE tiġbor il-fondi meħtieġa fil-ħin u bl-inqas spiża possibbli. Iż-żieda fl-iskala, fil-kumplessità u fl-importanza politika tal-portafoll ta’ finanzjament tad-DĠ BUDG titlob tisħiħ proporzjonat tal-viżjoni strateġika u l-implimentazzjoni ta’ strateġija ta’ finanzjament diversifikata.

X’qegħdin nipproponu

Il-kariga ta’ Konsulent Prinċipali għandha sservi bħala l-punt fokali għall-għoti ta’ pariri strateġiċi dwar l-implimentazzjoni u l-evoluzzjoni possibbli tal-istrateġija ta’ finanzjament diversifikata tal-UE, li tintuża biex tiffinanzja n-nefqa taħt Next Generation EU. Meta j/tintalab, hu/hi se j/tinvolvi ruħu/ruħha f’kuntatt mal-investituri, u j/tassisti fl-iżvilupp ta’ “road shows”.

Barra minn hekk, il-Konsulent Prinċipali ser jirrappreżenta lill-Kummissjoni fil-livell tal-maniġment superjuri f’fora rilevanti.

Ir-responsabbiltajiet għandhom ikunu ċċentrati fuq figura għola fil-maniġment li jkollha mandat ċar, biex jipprovdi viżjoni strateġika dwar strateġija ta’ finanzjament diversifikata għall-partijiet ikkonċernati interni u esterni bl-użu ta’ ħiliet qawwija ta’ komunikazzjoni u ta’ preżentazzjoni.

Din il-figura għolja fil-maniġment għandha taħdem f’kooperazzjoni mill-qrib mal-maniġment eżekuttiv tad-Direttorat Ġenerali. Il-konsulent Prinċipali se jkollu linja ta’ rappurtar diretta lid-Direttur Ġenerali tad-DĠ BUDG.

B’mod partikolari, il-Konsulent Prinċipali għandu jkollu r-responsabbiltà li:

| — | Jipprovdi u jimplimenta strateġija ta’ finanzjament diversifikata u akkomunata; |
| --- | --- |

—

Jipprovdi u jimplimenta strateġija ta’ finanzjament diversifikata u akkomunata;

| — | Iservi bħala punt fokali, jissorvelja t-tfassil u l-implimentazzjoni tal-istrateġija ta’ finanzjament fir-rigward tal-kwistjonijiet ewlenin kollha; |
| --- | --- |

—

Iservi bħala punt fokali, jissorvelja t-tfassil u l-implimentazzjoni tal-istrateġija ta’ finanzjament fir-rigward tal-kwistjonijiet ewlenin kollha;

| — | Jinkoraġġixxi aktar investiment, innovazzjoni u kondiviżjoni ta’ soluzzjonijiet; |
| --- | --- |

—

Jinkoraġġixxi aktar investiment, innovazzjoni u kondiviżjoni ta’ soluzzjonijiet;

| — | Jinvolvi ruħu fis-sensibilizzazzjoni tal-investituri u l-iżvilupp ta’ “road shows”; |
| --- | --- |

—

Jinvolvi ruħu fis-sensibilizzazzjoni tal-investituri u l-iżvilupp ta’ “road shows”;

| — | Jirrappreżenta lill-Kummissjoni f’livell għoli u fora esterni. |
| --- | --- |

—

Jirrappreżenta lill-Kummissjoni f’livell għoli u fora esterni.

Fit-twettiq ta’ dawn il-kompiti, il-Konsulent Prinċipali għandu jkun appoġġat mill-funzjoni li ġejja:

| — | Id-Direttorat E, li jwettaq l-operazzjonijiet kollha tas-suq f’isem il-baġit tal-Unjoni inkluż għall-Pjan ta’ Rkupru tal-UE. Dan jinkludi l-ħruġ tad-dejn u l-amministrazzjoni tas-self (għal SURE, NextGenerationEU), il-ġestjoni tal-assi u l-ġestjoni tar-riskju għall-garanziji tal-baġit tal-UE (il-FEIS/InvestEU, il-Garanzija għall-Azzjoni Esterna). |
| --- | --- |

—

Id-Direttorat E, li jwettaq l-operazzjonijiet kollha tas-suq f’isem il-baġit tal-Unjoni inkluż għall-Pjan ta’ Rkupru tal-UE. Dan jinkludi l-ħruġ tad-dejn u l-amministrazzjoni tas-self (għal SURE, NextGenerationEU), il-ġestjoni tal-assi u l-ġestjoni tar-riskju għall-garanziji tal-baġit tal-UE (il-FEIS/InvestEU, il-Garanzija għall-Azzjoni Esterna).

X’qegħdin infittxu (il-kriterji għall-għażla)

Il-kandidat ideali għandu jkun professjonist dinamiku u li jispikka, u għandu jissodisfa l-kriterji tal-għażla li ġejjin:

| a) | Ħiliet fil-qasam tal-konsulenza:






  — | Kapaċità ppruvata ta’ ħidma fi rwol konsultattiv għoli fir-rigward tal-operazzjonijiet ta’ finanzjament tal-SSA (Sovrani, Supranazzjonali u aġenziji); |
| --- | --- | --- |

a)

Ħiliet fil-qasam tal-konsulenza:

—

Kapaċità ppruvata ta’ ħidma fi rwol konsultattiv għoli fir-rigward tal-operazzjonijiet ta’ finanzjament tal-SSA (Sovrani, Supranazzjonali u aġenziji);

| — | Il-ħila li jidentifika kwistjonijiet ewlenin, jieħu inizjattiva u jaħseb b’mod strateġiku fid-dawl ta’ żviluppi finanzjarji u politiċi ġodda inklużi prijoritajiet ġodda ta’ politika tal-Kummissjoni; |
| --- | --- |

—

Il-ħila li jidentifika kwistjonijiet ewlenin, jieħu inizjattiva u jaħseb b’mod strateġiku fid-dawl ta’ żviluppi finanzjarji u politiċi ġodda inklużi prijoritajiet ġodda ta’ politika tal-Kummissjoni;

| — | Ħila li jibni kapaċità istituzzjonali biex jipproteġi u jespandi r-riżorsi finanzjarji; |
| --- | --- |

—

Ħila li jibni kapaċità istituzzjonali biex jipproteġi u jespandi r-riżorsi finanzjarji;

| — | Approċċ dinamiku u li jħares ’il quddiem għal sfidi ġodda, flimkien ma’ motivazzjoni u reżiljenza għolja biex jaħdem fuq kwistjonijiet differenti fl-istess ħin; |
| --- | --- |

—

Approċċ dinamiku u li jħares ’il quddiem għal sfidi ġodda, flimkien ma’ motivazzjoni u reżiljenza għolja biex jaħdem fuq kwistjonijiet differenti fl-istess ħin;

| — | Ħila li jmexxi u jimmotiva timijiet bi kwalifiki għolja biex jagħtu riżultati ta’ kwalità għolja. |
| --- | --- |

—

Ħila li jmexxi u jimmotiva timijiet bi kwalifiki għolja biex jagħtu riżultati ta’ kwalità għolja.

| b) | Ħiliet u esperjenza speċjalizzati:






  — | Sfond sod fis-servizzi bankarji pubbliċi, b’mod partikolari fis-swieq finanzjarji, b’enfasi partikolari fuq is-swieq internazzjonali tad-dejn, preferibbilment fi ħdan organizzazzjonijiet internazzjonali; |
| --- | --- | --- |

b)

Ħiliet u esperjenza speċjalizzati:

—

Sfond sod fis-servizzi bankarji pubbliċi, b’mod partikolari fis-swieq finanzjarji, b’enfasi partikolari fuq is-swieq internazzjonali tad-dejn, preferibbilment fi ħdan organizzazzjonijiet internazzjonali;

| — | Esperjenza konkreta fl-identifikazzjoni u l-promozzjoni ta’ investimenti strateġiċi tal-amministrazzjonijiet pubbliċi jew organizzazzjonijiet oħra; |
| --- | --- |

—

Esperjenza konkreta fl-identifikazzjoni u l-promozzjoni ta’ investimenti strateġiċi tal-amministrazzjonijiet pubbliċi jew organizzazzjonijiet oħra;

| — | Esperjenza estensiva u responsabbiltà f’livell għoli għall-politiki u l-operazzjonijiet ta’ finanzjament tal-SSA f’livell internazzjonali, inkluż is-sensibilizzazzjoni tas-suq u r-relazzjonijiet mal-investituri; |
| --- | --- |

—

Esperjenza estensiva u responsabbiltà f’livell għoli għall-politiki u l-operazzjonijiet ta’ finanzjament tal-SSA f’livell internazzjonali, inkluż is-sensibilizzazzjoni tas-suq u r-relazzjonijiet mal-investituri;

| — | Ħiliet ekonomiċi u analitiċi eċċellenti; |
| --- | --- |

—

Ħiliet ekonomiċi u analitiċi eċċellenti;

| — | Fehim tajjeb tar-rekwiżiti ta’ kontroll intern f’ambjent bħal dan. |
| --- | --- |

—

Fehim tajjeb tar-rekwiżiti ta’ kontroll intern f’ambjent bħal dan.

| c) | Kwalitajiet personali:






  — | Netwerking eċċellenti, it-taħdit mal-pubbliku u l-ħiliet interpersonali, inklużi ħiliet ta’ smigħ attiv; |
| --- | --- | --- |

c)

Kwalitajiet personali:

—

Netwerking eċċellenti, it-taħdit mal-pubbliku u l-ħiliet interpersonali, inklużi ħiliet ta’ smigħ attiv;

| — | Ħiliet ta’ komunikazzjoni eċċellenti, b’ kapaċità ppruvata li jiżviluppaw u jżommu relazzjonijiet eċċellenti mal-partijiet ikkonċernati fil-Kummissjoni jew barra minnha u li jirrappreżentaw lill-Kummissjoni fil-livell tal-maniġment superjuri; |
| --- | --- |

—

Ħiliet ta’ komunikazzjoni eċċellenti, b’ kapaċità ppruvata li jiżviluppaw u jżommu relazzjonijiet eċċellenti mal-partijiet ikkonċernati fil-Kummissjoni jew barra minnha u li jirrappreżentaw lill-Kummissjoni fil-livell tal-maniġment superjuri;

| — | Ħiliet ta’ negozjar eċċellenti u b’mod partikolari, it-teħid ta’ deċiżjonijiet, is-soluzzjoni tal-problemi u l-ħiliet għall-bini ta’ rapporti. |
| --- | --- |

—

Ħiliet ta’ negozjar eċċellenti u b’mod partikolari, it-teħid ta’ deċiżjonijiet, is-soluzzjoni tal-problemi u l-ħiliet għall-bini ta’ rapporti.

Kundizzjonijiet essenzjali (ir-rekwiżiti tal-eliġibbiltà)

Il-kandidati se jiġu kkunsidrati biss għall-fażi tal-għażla abbażi tar-rekwiżiti formali li ġejjin, li jridu jiġu ssodisfati sal-iskadenza għall-applikazzjonijiet:

| — | Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea; |
| --- | --- |

—

Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea;

| — | Grad jew diploma tal-università: il-kandidati jrid ikollhom:






  — | jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar; |
| --- | --- | --- |

—

Grad jew diploma tal-università: il-kandidati jrid ikollhom:

—

jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar;

| — | inkella livell ta' edukazzjoni, li jikkorrispondi għal studji universitarji kompluti ċċertifikati b'diploma u esperjenza professjonali xierqa ta' mill-inqas sena (1) meta l-perjodu normali ta' edukazzjoni universitarja jkun tal-inqas tliet (3) snin (din is-sena (1) ta' esperjenza professjonali ma tistax tkun inkluża fl-esperjenza professjonali post-universitarja meħtieġa hawn taħt). |
| --- | --- |

—

inkella livell ta' edukazzjoni, li jikkorrispondi għal studji universitarji kompluti ċċertifikati b'diploma u esperjenza professjonali xierqa ta' mill-inqas sena (1) meta l-perjodu normali ta' edukazzjoni universitarja jkun tal-inqas tliet (3) snin (din is-sena (1) ta' esperjenza professjonali ma tistax tkun inkluża fl-esperjenza professjonali post-universitarja meħtieġa hawn taħt).

| — | Esperjenza professjonali: il-kandidati jrid ikollhom mill-inqas 15-il sena esperjenza professjonali (1) wara l-gradwazzjoni f’livell li għalih jagħtu aċċess il-kwalifiki msemmija hawn fuq. |
| --- | --- |

—

Esperjenza professjonali: il-kandidati jrid ikollhom mill-inqas 15-il sena esperjenza professjonali (1) wara l-gradwazzjoni f’livell li għalih jagħtu aċċess il-kwalifiki msemmija hawn fuq.

| — | Esperjenza konsultattiva: mill-inqas ħames (5) snin mill-esperjenza professjonali postgradwatorja jridu jkunu f’funzjoni konsultattiva ta’ livell għoli (2), f’qasam li għandu x’jaqsam ma’ din il-pożizzjoni. |
| --- | --- |

—

Esperjenza konsultattiva: mill-inqas ħames (5) snin mill-esperjenza professjonali postgradwatorja jridu jkunu f’funzjoni konsultattiva ta’ livell għoli (2), f’qasam li għandu x’jaqsam ma’ din il-pożizzjoni.

| — | Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista(i), il-bordijiet tal-għażla se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra. |
| --- | --- |

—

Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista(i), il-bordijiet tal-għażla se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra.

| — | Età massima: il-kandidati ma jridux ikunu laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52 lit (a) tar-Regolamenti tal-Persunal (4)). |
| --- | --- |

—

Età massima: il-kandidati ma jridux ikunu laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52 lit (a) tar-Regolamenti tal-Persunal (4)).

Għażla u ħatra

Il-Kummissjoni Ewropea tagħżel u taħtar il-Konsulent Prinċipali tagħha skont il-proċeduri tal-għażla u tar-reklutaġġ tagħha (ara:. id-Dokument dwar il-Politika għall-Uffiċjali f’Karigi Għolja (5)).

Bħala parti minn din il-proċedura tal-għażla, il-Kummissjoni Ewropea tistabbilixxi bord tal-preselezzjoni. Dan il-bord janalizza l-applikazzjonijiet kollha, jipproċedi bl-ewwel verifika tal-eliġibbiltà u jidentifika l-kandidati li jkollhom l-aħjar profil fid-dawl tal-kriterji tal-għażla msemmija hawn fuq, u li jkunu jistgħu jiġu mistiedna għal intervista mal-bord tal-preselezzjoni.

B’segwitu ta’ dawn l-intervisti, il-bord tal-preselezzjoni jfassal il-konklużjonijiet tiegħu u jipproponi lista ta’ kandidati għal intervisti ulterjuri mal-Kumitat Konsultattiv dwar il-Ħatriet (CCA) tal-Kummissjoni Ewropea. Is-CCA, filwaqt li jqis il-konklużjonijiet tal-bord tal-preselezzjoni, jiddeċiedi dwar il-kandidati li għandhom jiġu mistiedna għal intervista.

Il-kandidati li jkunu msejħa għal intervista mas-CCA jipparteċipaw għal ġurnata sħiħa f’ċentru ta’ evalwazzjoni tal-maniġment immexxi minn konsulenti tar-reklutaġġ esterni. Fuq il-bażi tar-riżultati tal-intervista u r-rapport taċ-ċentru ta’ valutazzjoni, is-CCA jistabbilixxi lista preliminari tal-kandidati li jikkunsidra xierqa biex jaqdu l-funzjonijiet ta’ Konsulent Prinċipali.

Il-kandidati fuq il-lista preliminari tas-CCA jiġu intervistati mill-Membru tal-Kummissjoni responsabbli mid-DG Baġitt (6).

Wara dawn l-intervisti, il-Kummissjoni Ewropea tieħu d-deċiżjoni dwar il-ħatra.

Il-kandidat magħżul irid ikun wettaq kull obbligu impost mil-liġi dwar is-servizz militari, jipproduċi r-referenzi adegwati dwar il-karattru tiegħu meħtieġa sabiex jaċċertaw l-idoneità tiegħu għat-twettiq ta’ dmirijietu u għandu jkun fiżikament f’saħħtu biex iwettaq dmirijietu.

Il-kandidat magħżul għandu jkollu, jew ikun f’pożizzjoni li jikseb, ċertifikat validu ta’ approvazzjoni tas-sigurtà mingħand l-awtorità tas-sigurtà nazzjonali tiegħu. Approvazzjoni tas-sigurtà personali hija deċiżjoni amministrattiva wara proċess ta’ investigazzjoni tas-sigurtà mwettaq mill-awtorità nazzjonali kompetenti tas-sigurtà tal-individwu, skont il-liġijiet u r-regolamenti nazzjonali applikabbli tas-sigurtà, u li tiċċertifika li individwu jkun jista’ jingħata aċċess għal informazzjoni klassifikata sa livell speċifikat. (Kun af li jista’ jingħata bidu għall-proċedura meħtieġa biex tinkiseb approvazzjoni tas-sigurtà biss wara li ssir talba mill-impjegatur, u mhux mill-kandidat individwali).

Sakemm issir l-approvazzjoni tas-sigurtà tal-persunal mill-Istat Membru kkonċernat u titlesta l-proċedura ta’ approvazzjoni flimkien mal-briefing obbligatorju legalment mid-Direttorat tas-Sigurtà tal-Kummissjoni Ewropea, il-kandidat mhux se jkun jista’ jaċċessa l-informazzjoni klassifikata tal-UE (IKUE) fil-livell ta’ CONFIDENTIEL UE/EU CONFIDENTIAL jew ogħla minnu, u lanqas ma jkun jista’ jattendi laqgħat li fihom tali IKUE tkun qed tiġi diskussa.

Għal raġunijiet funzjonali u sabiex il-proċedura tal-għażla titlesta malajr kemm jista’ jkun fl-interess tal-kandidati kif ukoll tal-istituzzjoni, il-proċedura tal-għażla se ssir biss bl-Ingliż u/jew bil-Franċiż (7).

Opportunitajiet indaqs

F’konformita mal-Artikolu 1d tar-Regolamenti tal-Persunal, il-Kummissjoni qed taħdem favur l-objettiv strateġiku li tikseb l-ugwaljanza bejn il-ġeneri f’kull livell tal-maniġment sa tmiem il-mandat attwali tagħha u tapplika politika ta’ opportunitajiet indaqs li tinkoraġġixxi applikazzjonijiet li jistgħu jikkontribwixxu lejn aktar diversità, ugwaljanza bejn il-ġeneri u bilanċ ġeografiku ġenerali.

Kundizzjonijiet tal-impjieg

Is-salarji u l-kundizzjonijiet tal-impjieg huma stipulati fir-Regolamenti tal-Persunal.

Il-kandidat magħżul ser jiġi rreklutat bħala uffiċjal fil-grad AD 14. Il-kandidat jiġi kklassifikat skont it-tul tal-esperjenza professjonali preċedenti tiegħu fil-pass 1 jew il-pass 2 f’dan il-grad.

L-applikanti għandhom jinnotaw ir-rekwiżit skont ir-Regolamenti tal-Persunal għall-persunal kollu ġdid li jwettaq b'suċċess perjodu ta' prova ta' 9 xhur.

Il-post tal-impjieg huwa Brussell, fejn huwa bbażat id-DĠ BUDG.

Indipendenza u d-dikjarazzjoni tal-interessi

Qabel jibda jaqdi dmirijietu, il-Konsulent Prinċipali jintalab jagħmel dikjarazzjoni ta’ impenn biex jaġixxi b’mod indipendenti fl-interess pubbliku u jiddikjara kull interess, li jista’ jitqies bħala li jippreġudika l-indipendenza tiegħu.

Proċedura tal-applikazzjoni

Qabel tissottometti l-applikazzjoni tiegħek, jenħtieġ li tivverifika b’attenzjoni jekk tissodisfax ir-rekwiżiti ta’ eliġibbiltà kollha (il-“Kundizzjonijiet essenzjali”), b’mod partikolari fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Jekk ma tissodisfax xi wieħed mir-rekwiżiti ta’ eliġibbiltà, dan ikun ifisser li se tiġi eskluż awtomatikament mill-proċedura tal-għażla.

Biex tapplika, ġentilment irreġistra permezz tal-Internet fuq is-sit web li ġej u ssegwi l-istruzzjonijiet li jikkonċernaw id-diversi stadji tal-proċedura: https://ec.europa.eu/dgs/human-resources/seniormanagementvacancies/

Irid ikollok indirizz elettroniku validu. Dan se jintuża biex tiġi kkonfermata r-reġistrazzjoni tiegħek kif ukoll biex matul l-istadji differenti tal-proċedura jibqa’ jkun hemm kuntatt miegħek. Għaldaqstant, informa lill-Kummissjoni Ewropea b’kull bidla fl-indirizz elettroniku tiegħek.

Biex timla l-applikazzjoni tiegħek, se jkollok ittella’ CV fil-format PDF, preferibbilment billi tuża l-format tas-CV tal-Europass (8). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Ladarba tkun lestejt ir-reġistrazzjoni online tiegħek, se tirċievi ittra elettronika li tikkonferma li l-applikazzjoni tiegħek ġiet irreġistrata. Jekk ma tirċevix ittra ta’ konferma, l-applikazzjoni tiegħek ma tkunx ġiet irreġistrata!

Kun af li mhuwiex possibbli li timmonitorja l-progress tal-applikazzjoni tiegħek onlajn. Il-Kummissjoni Ewropea tikkuntattjak direttament rigward l-istatus tal-applikazzjoni tiegħek.

Għal aktar informazzjoni u/jew fil-każ ta' problemi tekniċi, ibgħat ittra elettronika lil: HR-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija s-27 ta’ Mejju 2021, 12.00 nofsinhar ħin ta’ Brussell, u wara din id-data ma jkunx iktar possibbli li tirreġistra.

Hija r-responsabbiltà tiegħek li timla r-reġistrazzjoni online fil-ħin. Aħna nagħtuk parir biex ma tħallix għall-aħħar jiem biex tapplika, peress li traffiku tal-internet qawwi jew problema fil-konnessjoni tal-internet tiegħek jistgħu jwasslu biex ir-reġistrazzjoni online tiegħek tiġi tterminata qabel ma tlestiha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, inti ma tkunx tista’ ddaħħal iktar data. Mhux se jiġu aċċettati reġistrazzjonijiet li jaslu tard.

Informazzjoni importanti għall-kandidati

Il-kandidati huma mfakkra li l-ħidma tad-diversi kumitati tas-selezzjoni hija kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali tagħhom u dan lanqas ma jista’ jsir f’isimhom minn xi ħaddieħor. Kull mistoqsija trid tiġi indirizzata lis-segretarjat tal-panels rilevanti

Protezzjoni ta’ data personali

Il-Kummissjoni se tiżgura li d-data personali tal-kandidati tkun ipproċessat kif meħtieġ mir-Regolament (UE) 2018/1725 tal-Parlament Ewropew u tal-Kunsill (9). Dan japplika b’mod partikolari għall-kunfidenzjalità u għas-sigurtà ta’ tali data.

---

(1)  L-esperjenza professjonali titqies biss jekk tkun tirrappreżenta relazzjoni ta’ ħidma konkreta li tkun definita bħala ħidma reali u ġenwina, bi ħlas u bħala impjegat (kull tip ta’ kuntratt) jew fornitur ta’ servizz. L-attivitajiet professjonali li jkunu saru fuq bażi part-time għandhom jiġu kkalkulati pro rata, abbażi tal-perċentwali ċċertifikata ta’ sigħat full-time li jkunu nħadmu. Il-liv tal-maternità / tal-ġenituri / għall-adozzjoni jitqies jekk ikun fil-qafas ta’ kuntratt ta’ xogħol. Id-dottorati (PhD) huma assimilati mal-esperjenza professjonali, anki meta mhux bi ħlas, iżda għal perjodu ta’ mhux aktar minn tliet (3) snin, dment li d-dottorat ikun tlesta b’suċċess. Perjodu partikolari jista’ jitqies darba biss.

(2)  Fil-curriculum vitae tagħhom, il-kandidati għandhom jindikaw b’mod ċar x’tip ta’ esperjenza konsultattiva nkisbet għas-snin kollha: (1) it-titlu u r-rwol tal-pożizzjonijiet okkupati; (2) il-qasam eżatt tas-suġġett kif ukoll f’liema livell fl-organizzazzjoni l-pożizzjoni kienet ibbażata (l-għadd ta’ livelli ġerarkiċi ’l fuq u ’l isfel); (3) il-linji ta’ rapportar għal kull pożizzjoni okkupata.

(3)  http://eur-lex.europa.eu/legal-content/EN/TXT/PDF/?uri=CELEX:01958R0001-20130701&qid=1408533709461&from=MT

(4)  https://eur-lex.europa.eu/legal-content/MT/TXT/PDF/?uri=CELEX:01962R0031-20210101

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Sakemm il-Membru tal-Kummissjoni kkonċernat, b’konformità mad-Deċiżjoni tal-Kummissjoni tal-5 ta’ Diċembru 2007 (PV(2007) 1811), ma jkunx iddelega dan il-kompitu lil Membru ieħor tal-Kummissjoni.

(7)  Il-bordijiet tal-għażla jiżguraw li ma jingħata l-ebda vantaġġ inġust lill-kelliema nattivi ta’ dawn il-lingwi.

(8)  Tista’ ssib informazzjoni dwar kif toħloq is-CV tal-Europass tiegħek online fuq: https://europa.eu/europass/en/create-europass-cv

(9)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---